Source: http://www.prvaoddlzovacia.sk/aktuality/sud-zamietol-zalobu-o-zaplatenie-1-232-eur-proti-nasemu-klientovi/
Timestamp: 2019-04-18 12:50:31+00:00
Document Index: 16085441

Matched Legal Cases: ['Súd ', 'Súd ', 'súd ', 'súd ', 'Súd ', 'súd ']

Súd zamietol žalobu o zaplatenie 1 232 eur proti našemu klientovi! | Prvá oddlžovacia s.r.o.
Práve sa nachádzate: Prvá oddlžovacia s.r.o. / Aktuality / Aktuality / Súd zamietol žalobu o zaplatenie 1 232 eur proti našemu klientovi!
Publikované: 6. novembra 2015 .
Okresný súd zamietol žalobu o zaplatenie 1.232,07 eur s príslušenstvom v právnej veci proti našej klientke. Túto žalobu podala spoločnosť, ktorá prebrala dlh od spoločnosti ktorá našej klientke poskytla úver. Úverová zmluva bola uzatvorená v marci 2012 a jej predmetom bolo poskytnutie spotrebiteľského bezúčelového úveru vo výške 1.700 eur. Tento úver sa naša klientka zaviazala vrátiť v 48. mesačných splátkach po 63,69 eur. Keďže bola po čase s úhradou svojho záväzku v omeškaní, bola v októbri 2014 listom vyzvaná k splateniu celého zostatku úveru. Na zaplatenie tejto sumy však nemala finančné prostriedky, preto spoločnosť ktorej bola pohľadávka vo februári 2015 postúpená podala na okresný súd žalobu.
K tejto žalobe sa naša klientka v zákonnej lehote vyjadrila. Vo svojom vyjadrení poukázala na to, že podľa jej názoru obsahuje predmetná zmluva neprijateľné zmluvné podmienky. Súd sa následne oboznámil so všetkými listinnými dôkazmi a zistil, že úverová zmluva je v rozpore s ustanovením zákona a preto tento úver považoval za bezúročný a bez poplatkov. Z výpisu pripojeného k úverovej zmluve zistil že naša klientka uhradila celkovo sumu 1768,50 eur, čiže poskytnutú istinu vrátila. Na základe vykonaného dokazovania súd dospel k záveru že predmetná žaloba nie je dôvodná, a preto ju v plnom rozsahu zamietol.
Súdne zamietnutie